Ondřej Zdráhala
Ondřej Zdráhala (Hranice na Moravě, 10. srpnja 1983.) je češki rukometaš i aktualni reprezentativni kapetan, koji igra kao vanjski igrač za poljski klub Wisła Płock.

Karijeru je započeo u Češkoj, gdje je igrao do 2007., kada prelazi u njemački TV Großwallstadt. Od tog je trenutka promijenio nekoliko stranih klubova, igrajući u Norveškoj, Danskoj i Slovačkoj, prije nego je 2016. godine potpisao za TSV St. Otmar St. Gallen.

Za reprezentaciju je debitirao u prosincu 2005. godine u utakmici protiv Mađarske te je od tada skupio više od 100 nastupa. Nastupio je na Svjetskom prvenstvu 2015. godine te na Europskom prvenstvu 2018. godine; na potonjem je bio jedan od najvažnijih igrača reprezentacije, postigavši najviše golova u iznenađujućoj pobjedi protiv tadašnjih olimpijskih prvaka, Danske, te čak rekordnih 14 golova u pobjedi nad Mađarskom, koja je Češkoj donijela prolazak u drugi krug natjecanja. 

Češki rukometaši